CELEX: 32020D2090
Language: hu
Date: 2020-12-04 00:00:00
Title: Az Európai Központi Bank (EU) 2020/2090 határozata (2020. december 4.) az eurobankjegyek címleteiről, technikai jellemzőiről, utánzatai készítéséről, cseréjéről és bevonásáról szóló EKB/2013/10 határozat módosításáról (EKB/2020/60)

2020.12.15.   
               
               
                  HU
               
               
                  Az Európai Unió Hivatalos Lapja
               
               
                  L 423/62
               
            
         AZ EURÓPAI KÖZPONTI BANK (EU) 2020/2090 HATÁROZATA
         (2020. december 4.)
         az eurobankjegyek címleteiről, technikai jellemzőiről, utánzatai készítéséről, cseréjéről és bevonásáról szóló EKB/2013/10 határozat módosításáról (EKB/2020/60)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 128. cikke (1) bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 16. cikkére,
         mivel:
         
                     (1)
                  
                  
                     Egyre növekszik az eurobankjegyek olyan forgalomból bevont utánzatainak száma, amelyeket bárki annak ellenére összetéveszthet a valódi eurobankjegyekkel, hogy ezen utánzatok némelyike apró vagy nem könnyen felismerhető utalást tartalmaz arra vonatkozóan, hogy az „másolat”, „nem törvényes fizetőeszköz”, vagy „kizárólag filmekhez vagy kellékként használható”, mivel külső megjelenésükben az eurobankjegyeket tükrözik és utánozzák a bankjegyek egyes biztonsági elemeit. Ezeket az utánzatokat főként online piactereken vagy honlapokon kínálják és vásárolják. Az olyan utánzatok, amelyeket bárki összetéveszthet a valódi eurobankjegyekkel, az EKB/2013/10 határozat (1) értelmében jogellenesek. Fontos ezért olyan intézkedések meghozatala, amelyek csökkentik és végső soron megállítják azok további terjesztését. Különösen a jogellenes tevékenységek egyértelműbb tilalma fokozza a jogbiztonságot. Ugyanakkor fontos lehetővé tenni bizonyos utánzatokhoz kapcsolódó tevékenységek mentesítését, ha az eurorendszer úgy ítéli meg, hogy azokat senki nem tévesztheti össze a valódi eurobankjegyekkel.
                  
               
                     (2)
                  
                  
                     Az EKB/2013/10 határozatot erre tekintettel megfelelően módosítani szükséges,
                  
               ELFOGADTA EZT A HATÁROZATOT:
         
            1. cikk
            Módosítás
            Az EKB/2013/10 határozat 2. cikke helyébe a következő szöveg lép:
            
               
                  „2. cikk
                  Az eurobankjegy-utánzatok készítésének szabályai
                  
                     (1)   »Utánzat«: az 1. cikkben meghatározott eurobankjegy egészét vagy egy részét, vagy annak egyedi képi elemeinek egy részét – például többek között a színt, méreteket és a betűket vagy szimbólumokat – felhasználó, minden kézzel fogható és kézzel nem fogható ábrázolás, amennyiben az ilyen ábrázolás egy valódi eurobankjegyhez hasonlít, vagy annak általános benyomását kelti, függetlenül a következőktől:
                     
                                 a)
                              
                              
                                 az ábrázolás mérete; vagy
                              
                           
                                 b)
                              
                              
                                 az előállításához felhasznált anyag(ok) vagy eljárás(ok); vagy
                              
                           
                                 c)
                              
                              
                                 módosították-e az eurobankjegy kivitelezésének elemeit (pl. a betűket vagy jelképeket), illetve hozzáadtak-e azokhoz.
                              
                           
                  
                     (2)   Az EKB vagy valamely NKB (5) bekezdésben meghatározott mentesítéshez való hozzájárulása hiányában jogellenesnek minősülnek azok az utánzatok, amelyek nem felelnek meg a (3) bekezdésben szereplő szempontoknak, és tilos azok előállítása, birtoklása, továbbítása, terjesztése, értékesítése, népszerűsítése, Unióba való behozatala, valamint ügyletekhez való felhasználása vagy felhasználásának kísérlete.
                  
                  
                     (3)   Az alábbi szempontoknak megfelelő utánzatok jogszerűnek minősülnek, mivel nem áll fenn annak kockázata, hogy ezeket bárki összetévesztheti a valódi eurobankjegyekkel:
                     
                                 a)
                              
                              
                                 az 1. cikkben meghatározott eurobankjegy egyoldalas utánzatai, feltéve, hogy ezek mérete megegyezik az 1. cikkben meghatározott bankjegy hosszának és szélességének 125 %-ával, illetve meghaladja azt, vagy megegyezik az 1. cikkben meghatározott bankjegy hosszának és szélességének 75 %-ával, illetve kevesebb annál; vagy
                              
                           
                                 b)
                              
                              
                                 az 1. cikkben meghatározott eurobankjegy kétoldalas utánzatai, feltéve, hogy ezek mérete megegyezik az 1. cikkben meghatározott bankjegy hosszának és szélességének 200 %-ával, illetve meghaladja azt, vagy megegyezik az 1. cikkben meghatározott bankjegy hosszának és szélességének 50 %-ával, illetve kevesebb annál; vagy
                              
                           
                                 c)
                              
                              
                                 az 1. cikkben meghatározott eurobankjegy egyedi képi elemeinek utánzatai, feltéve, hogy az ilyen képi elemek ábrázolása nem bankjegyre hasonlító háttérben történik; vagy
                              
                           
                                 d)
                              
                              
                                 valamely eurobankjegy elő- vagy hátoldalának egy részét megjelenítő egyoldalas utánzatok, feltéve, hogy az ilyen rész kisebb, mint az 1. cikkben meghatározott eurobankjegy eredeti elő- vagy hátoldalának egyharmada; vagy
                              
                           
                                 e)
                              
                              
                                 a papírtól egyértelműen különböző olyan anyagra készített utánzatok, amely külalakjában és tapintásra kifejezetten különbözik a bankjegyek gyártására használt anyagtól; vagy
                              
                           
                                 f)
                              
                              
                                 kézzel nem fogható utánzatok, amelyeket elektronikus úton, internetes honlapokon, vezetékes vagy vezeték nélküli eszközökkel vagy bármely más olyan eszköz használatával tettek elérhetővé, amely bárki számára az általa egyedileg megválasztott helyen és időben lehetővé teszik a hozzáférést az ilyen kézzel nem fogható utánzatokhoz, feltéve, hogy:
                                 
                                             —
                                          
                                          
                                             az ilyen utánzaton átlós irányban Arial vagy az Arialhoz hasonló betűtípussal a SPECIMEN felirat (vagy annak az Európai Unió bármely másik hivatalos nyelvén megfelelő fordítása) szerepel,
                                          
                                       
                                             —
                                          
                                          
                                             az elektronikus utánzat felbontása annak 100 %-os méretében nem haladja meg a 72 képpontot inchenként (dpi),
                                          
                                       
                                             —
                                          
                                          
                                             a SPECIMEN felirat (vagy annak az Európai Unió bármely másik hivatalos nyelvén megfelelő fordítása) hosszúsága az utánzat hosszának legalább 75 %-a,
                                          
                                       
                                             —
                                          
                                          
                                             a SPECIMEN felirat (vagy annak az Európai Unió bármely másik hivatalos nyelvén megfelelő fordítása) magassága az utánzat szélességének legalább 15 %-a, és
                                          
                                       
                                             —
                                          
                                          
                                             a SPECIMEN felirat (vagy annak az Európai Unió bármely másik hivatalos nyelvén megfelelő fordítása) színe az 1. cikkben meghatározott eurobankjegy uralkodó színével kontrasztot alkotó, nem átlátszó (nem áttetsző) színben kerül feltüntetésre.
                                          
                                       
                           
                  
                     (5)   Kivételesen, írásbeli kérelemre az EKB vagy megfelelően az érintett NKB hozzájárulhat az olyan utánzat (2) bekezdésben szereplő tilalom alóli mentesítéséhez, amely nem felel meg a (3) bekezdésben foglalt szempontoknak, amennyiben az EKB vagy az érintett NKB úgy ítéli meg, hogy az utánzatot senki nem tévesztheti össze az 1. cikkben meghatározott valódi eurobankjegyekkel. Amennyiben az utánzat kizárólag egy olyan tagállam területén készül, amelynek pénzneme az euro, a fent hivatkozott kéréseket e tagállam NKB-jához kell címezni. Az ilyen kérelmeket minden más esetben az EKB-hoz kell címezni.
                  
                  
                     (6)   Az eurobankjegyek utánzatainak készítésére vonatkozó szabályok azon eurobankjegyekre is vonatkoznak, amelyeket e határozat szerint bevontak, vagy amelyek már elvesztették törvényes fizetőeszköz minőségüket.”
                  
               
            
         
         
            2. cikk
            Záró rendelkezések
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Frankfurt am Mainban, 2020. december 4-én.
            
               
                  az EKB elnöke
               
               Christine LAGARDE
            
         
         
            (1)  Az EKB/2013/10 határozata (2013. április 19.) az eurobankjegyek címleteiről, technikai jellemzőiről, utánzatai készítéséről, cseréjéről és bevonásáról (HL L 118., 2013.4.30., 37. o.).